钦定古今图书集成/历象汇编/庶征典/第068卷 > 陈
## 钦定古今图书集成/历象汇编/庶征典/第068卷 > 陈

### 文帝天嘉五年有白气出北斗

按《陈书文帝本纪》，“天嘉五年六月丁未夜，有白气两
道，出于北斗东南属地。”

### 宣帝太建五年二月有白气五月景云见六月有黑云属地

按《南史陈宣帝本纪》：“太建五年二月乙卯夜，有白气
如虹，自北方贯北斗紫宫。”

按《隋书五行志》：陈太建五年六月，西北有黑云属地，
散如猪者十馀。《洪范五行传》曰：“当有兵起西北。”时后
周将王轨军于吕梁，明年，擒吴明彻，军皆覆没。
按《册府元龟》：太建五年五月癸丑，景云见。